Jean Kandel
De Jean (Jang) Kandel gebuer den 8. Juli 1948 zu Lëtzebuerg ass e lëtzebuergesche Lidderarchivar, Lidderschreiwer an Arrangeur, fréiere Geschäftsmann , Vendeur a Bankbeamten.  

Hien ass der Meenung :       

Eis Sprooch, ma och eis Lëtzebuerger Lidder  däerfen net verluer goen... 

     Ee Kulturschaz  deen ëmmer méi wichteg, awer leider och méi rar gëtt, musse mir gutt versuergen, erëm flécken an deelweis erëm hierstellen.

Och kënne Lëtzebuerger Lidder  derzou bäidroen eis Sproch op méi eng lieweg a lëschteg Art a Weis zeléieren. Et ass net nëmmen den Text vum Lidd mat all senge Strofen, ma et kann een och de Sënn bespriechen, wou et hier kënnt, bei wéi enger Geleeënheet et enstanen ass. Eis Kultur a Liewensgewunnechten vu gëschter an haut ginn iwwer Lidder vermëttelt; ausserdeem bewierken an erreeche mir mat Lidder villes "zesummen, mat aneren Natiounen".

     Sangen beléiert also net nëmmen eis Sprooch, ma och allgemengt Wëssen sou wéi speziell Interessiën iwwer eist Land a seng Leit !

Ëmmer méi héiert ee kloen dass eis Lëtzebuerger Sprooch u Wäert verléiert. Ma ee flotten a lëschtege Wee fir eiser Sprooch hire verdéngte Wäert erëmzeginn, an se méi eifach ze léieren, dat ass iwwer d'Lëtzebuerger Lidder an däer gëtt et wuel vill a fir all Geleeënheet! Duerch Lidder kann ee villes gewuer ginn iwwer eist Land,  Géigenden an Dierfer, iwwer Bräicher vu fréier an haut, iwwer Berufer, Veräiner an Hobbyën! Ma och  iwwer bedeitend Leit, Fester a Feierlechkeeten, iwwer Iessen, Drénken a Léift, iwwer all Altersgruppen a Sozial Schichten,   ma och aus schwéieren Zäiten a vun traurege Momenter, sou wéi Reliéis Theemen oder Kannerlidder. Et gëtt an et geschitt eigentlech näischt wouriwwer een net ee Lidd fannen a sange kéint !

    Duerfir ass ee „Lëtzebuerger Lidderarchive“ vun iwwer 4500  Wierker eng wichteg Hëllef fir eise Kulturpatrimoine.

Auszeechnungen
 Éiereplack Dicks-Rodange-Lentz (2022), fir den Asaz fir d'Lëtzebuerger Sprooch duerch de Lëtzebuerger Lidder Archiv mat iwwer 4500 Wierker an d'Editioun vun 3 Lidderbicher.

Gebuer 1948
Lidderschreiwer
Chouerdirigenten
Lëtzebuergesch Editeuren
Éiereplack Dicks-Rodange-Lentz